પોલીસ તપાસમાં એવો પર્દાફાશ થયો છે કે ૨૫ ઓગસ્ટે પંચકુલામાં જે હિંસક હુમલા અને ઘટનાઓ ઘટી હતી. તેને ડેરા સચ્ચા સૌદાના અનુયાયીઓ અંજામ આપ્યો હતો. તેની બ્લૂ પ્રિન્ટ ડેરા સચ્ચા સૌદાના હેડ ક્વાર્ટર સિરસામાં એક અઠવાડિયા પહેલા આયોજિત એક મહત્ત્વની બેઠક તૈયાર કરવામાં આવી હતી. પંચકુલા પોલીસે આ બેઠકમાં સામેલ ગુરમિત રામ રહીમના પર્સનલ સેક્રેટરી રાકેશકુમાર અરોરા અને રામ રહીમના ચીફ સિક્યોરિટી ઓફિસર પ્રીતમની પહેલાથી ધરપકડ કરી લીધી હતી. આ બંનેની પૂછપરછ દ્વારા એ વાતનો પર્દાફાશ થયો છે કે હનીપ્રીત પણ આ બેઠકમાં હાજર હતી અને તેના કહેવા પર જ હિંસક હુમલાની બ્લૂ પ્રિન્ટ તૈયાર કરવામાં આવી હતી.